《次韵酬道州同官雪中召饮》
宋代·华镇

千林腊雪缀玫瑰，为送丰年好信来。有客倚楼吹玉笛，何人立信傍银台。

书斋喜白临窗纸，妆阁惊藏照脸梅。清景可怜佳句重，为君随分把金杯。

作者简介：宋会稽人，字安仁，号云溪。神宗元丰二年进士。官至朝奉大夫，知漳州军事。平生好读书，工诗文。有《扬子法言训解》、《云溪居士集》、《会稽录》等。